text: Se video: Hjælpekassen lukker i
  21 oktober 2014 kl. 16.03
  Finanskrisen har rystet de allerstørste banker i verden. Nu tager den også livet af en af de allermindste. Vejle Vestegns Gensidige Hjælpekasse lukker og slukker på næste tirsdag.
  I et baglokale til Brugsen i Bredsten ved Vejle har der i næsten 130 år eksisteret en lille bank. Men det kommer der ikke til i fremtiden. Om en uge lukker og slukker Vejle Vestegns Gensidige Hjælpekasse.
  Finanskrisen har været hård ved den lille bank, og nu har Finanstilsynet krævet, at den lukker.
  Alle aktiviteter overdrages efterfølgende til Den Jyske Sparekasse.
  I klippet herunder kan du høre Jens Aage Nielsen, Formand for Vejle Vesteregns Gensidige Hjælpeforening, fortælle om bankens historie (varighed: 1 minut 15 sekunder)
  
  